
Projekti „ Narva linnuse Põhjaõue teenuste arendamine” omafinantseerimise kinnitamine
Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva Linna Arenduse ja Ökonoomika Amet koostöös Narva-Jõesuu Linnavalitsusega valmistab ette projektitaotlust „ Narva linnuse Põhjaõue teenuste arendamine”. Taotlus esitatakse Norra-EMP regionaalarengu toetuse skeemi II prioriteedi „ Majandus- ja arenduskeskkonna parendamine” II vooru. Projekti taotlejaks on Narva linn, teostajaks on Narva Muuseum. Projekt kestab 16 kuud (2009-2011). 
Toetusskeemi raames on toetatavateks tegevusteks traditsioonilise kohaliku oskusteabe edasiandmiseks ja rakendamiseks, nt. kohalike töötubade loomine ja sisustamine

Projekti peamiseks ideeks on Narva linnuse Põhjaõue edasi arendamine,

mis vastab selle turismiobjekti põhieesmärkidele:

· teadus: Rootsi aja perioodi ajaloo ja eriti argiajaloo uurimine eksperimentaalsete (osalus, tegevuseksperimendid) meetodite abil, andmaks selle perioodi uurimiseks täiendavat informatsiooni, mida ei võimalda kirjalikud ja esemelised allikad ning seeläbi selle perioodi parem mõistmine;

· populariseerimine: perioodi tutvustamine spetsiaalselt selleks loodud ja tollast eluolu kopeerivas argikeskkonnas, et läbi ajaloo elavaks muutmise ja osalustegevuste pakkumise täiendada seniseid ajalootutvustamise meetodeid ning parandada inimeste ajalootunnetust ja –mõistmist.

Projekti üldine eesmärk: võtta Narva linnuse potentsiaal täiemahuliselt turismimajanduses kasutusele ning arendada see olemasoleva ressursi vääriliseks turismisihtkohaks ja aastaks 2013 oleks Narva linnus komplekselt väljaarendatud, atraktiivne turismiobjekt Läänemere regioonis ning Ida-Eesti tuntuim sümbol, mis pakub erinevatele (täpselt defineeritud) sihtgruppidele Narva linna ja linnuse ajalool baseeruvaid elamusi ja tooteid.

Projekti otsene eesmärk: Arendada 4 Põhjaõue teenust, mis võimaldavad turistidel ise proovida teha või osaleda protsessis, kus tutvustatakse 17. sajandi Narvale traditsioonilisi tooteid: tinasõduri valamisvormid, savipiibu valamisvormid, trükipakud, väliköök.

Projekti kogumaksumus on ligikaudu 900 000 EEK, millest Narva linna omafinantseering peab moodustama vähemalt 15% ehk 135 000 EEK. 

Norra-EMP toetusskeemi kohaselt positiivse otsuse korral projektile antakse 40% ettemaksu, mis on ka põhjuseks sellele, miks me ei vaja sildfinanseeringut.

Narva Linnavolikogu otsusega on vaja kinnitada projekti omafinantseering.

2. ÕIGUSLIKUD JÄRELDUSED

Narva Linnavolikogul on õigus vastavalt Kohaliku omavalitsuse korralduse seaduse § 22 lõike 1 punktile 8 vastu võtta laene ja teisi varalisi kohustusi.

3. OTSUS

3.1 Kinnitada projekti „Narva linnuse Põhjaõue teenuste arendamine” omafinantseering 

135 000 EEK ulatuses.
3.2  Projekti positiivse rahastamise otsuse korral Narva Linnavalitsusel näha ette omafinantseering 2010. aasta linna eelarves summas 135 000 EEK.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

